## Uredba o unutarnjem ustrojstvu Državnog hidrometeorološkog zavoda

### NN 57/2004 (5.5.2004.), Uredba o unutarnjem ustrojstvu Državnog hidrometeorološkog zavoda

# VLADA REPUBLIKE HRVATSKE

1267

Na
temelju članka 60. stavaka 1. i 2. Zakona o sustavu državne uprave (»Narodne
novine«, br. 75/93, 48/99, 15/2000, 127/2000, 59/2001 i 199/2003), Vlada
Republike Hrvatske je na sjednici održanoj 29. travnja 2004. godine donijela

## UREDBU

### o unutarnjem ustrojstvu DrŽavnog hidrometeoroloŠkog zavoda

I.
OPĆE ODREDBE

Članak 1.

Ovom Uredbom uređuje se unutarnje ustrojstvo Državnog
hidrometeorološkog zavoda (u daljnjem tekstu: Zavod), nazivi unutarnjih
ustrojstvenih jedinica, te njihov djelokrug, način upravljanja, okvirni broj državnih
službenika i namještenika potrebnih za obavljanje poslova iz djelokruga Zavoda,
suradnja i način planiranja poslova, kao i druga pitanja od značaja za rad
Zavoda.

Uz poslove utvrđene ovom Uredbom unutarnje
ustrojstvene jedinice Zavoda obavljaju i druge poslove koje im povjeri
ravnatelj.

Članak 2.

Unutarnje ustrojstvo i upravljanje unutarnjim
ustrojstvenim jedinicama, kao i potreban broj državnih službenika i namje­štenika,
uređuje se na način da Zavod može obavljati upravne i druge stručne poslove,
koji su mu Zakonom dani u nadležnost i djelokrug.

II.
UNUTARNJE USTROJSTVO

Članak
3.

Za
obavljanje upravnih i stručnih poslova iz djelokruga Zavoda ustrojavaju se
unutarnje ustrojstvene jedinice:

*A. Samostalne ustrojstvene jedinice:*

1. Kabinet ravnatelja

2. Odjel pravnih, kadrovskih, računovodstvenih i općih
poslova

3. Odjel obrane od tuče

*B. Službe u sastavu Zavoda:*

1. Služba opće meteorologije

2. Služba primijenjene meteorologije

3. Služba meteoroloških istraživanja i razvoja

4. Služba hidrologije

5. Služba informatike i tehnike.

III.
DJELOKRUG UNUTARNJIH USTROJSTVENIH JEDINICA

A. Samostalne ustrojstvene jedinice:

1. Kabinet ravnatelja

Članak
4.

U
Kabinetu ravnatelja obavljaju se protokolarni i drugi poslovi za ravnatelja i
njegova zamjenika, poslovi u svezi s informiranjem javnosti i odnosima sa
sredstvima javnog priopćavanja, poslovi međunarodne suradnje, pribavljanja
dokumentacije i materijala od ustrojstvenih jedinica Zavoda te njihovog
pravodobnog zaprimanja, rješavanja i dostavljanja, pohranu pošte označene određenim
stupnjem tajnosti, izrađivanje i čuvanje zapisnika sa stručnih kolegija i
drugih sastanaka, te drugi stručni i administrativni poslovi za ravnatelja i
njegova zamjenika.

Članak
5.

Uz
Kabinet ravnatelja utvrđuju se samostalni izvršitelji – savjetnici za posebne
službene potrebe Zavoda. Poslovi savjetnika ravnatelja zahtijevaju neovisnost i
posebno postupanje, a obuhvaćaju osobito: poslove unutarnje kontrole – nadzora
pravil­nosti korištenja proračunskih sredstava, poslovi marketinga, te poslove
standardizacije, prihvaćanja i obrade meteoroloških i hidroloških propisa i
ključeva.

Članak
6.

2. Odjel pravnih, kadrovskih, raČunovodstvenih i opĆih
poslova

Odjel
pravnih kadrovskih, računovodstvenih i općih poslova obavlja pravne, kadrovske,
organizacijske, opće, financijske, računovodstvene poslove te poslove nabave. U
Odjelu se obav­ljaju pravni poslovi: priprema nacrta prijedloga zakonskih i
podzakonskih akata, vođenje evidencije o nekretninama, pripreme i izrade svih
ugovora, rješavanje u drugostupanjskom postupku povodom prigovora na
prvostupanjska rješenja o rasporedu na službeničko i radno mjesto, rješavanje
prigovora na rješenja o prijamu u državnu službu, prigovora na rješenja o
ocjeni službenika i namještenika, sastavljanje podnesaka i suradnja s Državnim
odvjetništvom Republike Hrvatske, pripremanje podnesaka u postupcima pred
upravnim sudovima, pripremanje podnesaka u postupcima pred službeničkim
sudovima i vođenje prvostupanjskih disciplinskih postupaka za lakše povrede službene,
odnosno radne dužnosti.

Za obavljanje poslova Odjela ustrojavaju se sljedeći
odsjeci i pododsjeci:

2.1.
Odsjek kadrovskih i općih poslova

Odsjek
kadrovskih poslova obavlja upravno-pravne poslove pripreme i donošenja rješenja
o prijamu u državnu službu i rasporedu državnih službenika i namještenika,
imenovanjima i razrje­šenjima, godišnjim odmorima, plaćenim i neplaćenim
dopustima, te ocjenjivanju državnih službenika i namještenika; vodi očevid­nik
o državnim službenicima i namještenicima i izdavanje izvoda iz tih očevidnika,
prati rad vježbenika, osiguravanje uvjeta za uspješno obavljanje vježbeničke
prakse i daje upute za polaganje državnih stručnih ispita, prati stanje
kadrova, te predlaže mjere za podizanje stupnja stručnosti i osposobljenosti
kadrova, vodi postupke o kojima se ne vode službeni očevidnici i izdaje odgo­varajuća
uvjerenja o tim činjenicama. U odsjeku se obavljaju i stručni i administrativni
poslovi, poslovi prijepisa te poslovi knji­žnice.

2.2.
Pododsjek pisarnica

Pododsjek
pisarnica organizira i provodi prijam i dostavu pošte, raspoređivanje akata,
otpremu i pohranjivanje.

2.3.
Pododsjek tiska

Pododsjek
tiska obavlja grafičko oblikovanje, umnožavanje dokumenata i drugih materijala,
konačnu pripremu materijala za tiskaru, tiskanje tiskanica i publikacija
potrebnih u poslovanju Zavoda.

2.4.
Odsjek računovodstvenih poslova

Odsjek računovodstvenih poslova obavlja stručne
poslove koji se odnose na izradu i ostvarivanje financijskih planova, korištenje
sredstava iz proračuna, analitičko praćenje financijskih ostvarenja; izradu
periodičnih obračuna i zaključnih računa; izrađuje godišnji popis materijalnih
sredstava, prikuplja dokumentaciju i plaćene obveze; provedbu kontiranje i izrađivanje
kontnog plana, poslove knjiženja, gotovinskih uplata i isplata, likvidacija i
obračuna plaća i drugih primanja te vođenje potrebnih evidencija, poslove
vezane s državnom riznicom. U odsjeku se planiraju i provode nabavke sukladno
osiguranim financijskim sredstvima u državnom proračunu i financijskom planu.

Za obavljanje poslova Odsjeka ustrojava se sljedeći
pododsjeci:

2.4.1.
Pododsjek računovodstvenog knjigovodstva

Pododsjek
računovodstvenog knjigovodstva predlaže financijske planove i proračune o korištenju
sredstava za redovnu i vlastitu djelatnost. Izrađuje periodične i završni proračun,
obavlja poslove financijskog knjigovodstva, obračun i isplatu plaća i naknada,
likvidaciju svih ulaznih i izlaznih financijskih dokumenata i poslove blagajne.

2.4.2.
Pododsjek materijalnog knjigovodstva

Pododsjek
materijalnog knjigovodstva obavlja poslove knjigovodstva osnovnih sredstava,
sitnog inventara i potrošnog materijala. Sudjeluje u postupku provođenja nabave
i u radu povjerenstva za nabavu roba i usluga, brine o skladišnom poslovanju,
te obavlja poslove osiguranja osnovnih sredstava.

Članak
7.

3. Odjel obrane od tuČe

Odjel obrane od tuče obavlja stručne poslove
organiziranja, održavanja i provođenja obrane od tuče na području Hrvatske;
prati, primjenjuje i razvija nove metode i postupke na području obrane od tuče;
usklađuje i normira metode i postupke mete­orološkog radarskog nadziranja za
sudjelovanje u davanju upozorenja o opasnim vremenskim pojavama zajedno sa Službom
primijenjene meteorologije za provođenja obrane od tuče s pravilima struke i
nacionalnim zakonodavstvom; brine o održavanju objekata i opreme na radarskim
centrima, lansirnim i generatorskim postajama, te koordinira rad radarskih
centara s radom lansirnih i generatorskih postaja. Odjel obrane od tuče
koordinira svoj rad sa službama i samostalnim odjelom.

Za obavljanje poslova Odjela ustrojavaju se sljedeći
podod­sjeci i odjeljci:

3.1.
Pododsjek, radarski centar Puntijarka

Pododsjek radarski centar Puntijarka operativno
radarski nad­zire vrijeme, sudjeluje u pripremi za davanje upozorenja o opasnim
vremenskim pojavama, obavlja radarska mjerenja, te tijekom razvoja tučonosnih
oblaka, prema utvrđenim metodama i kriterijima, sredstvima veze koordinira
provođenje obrane od tuče, obavlja nadzor lansirnih i generatorskih postaja,
prikuplja tehnološke i meteorološke podatke, izrađuje i dostavlja izvješća, te
obavlja poslove glavne meteorološke postaje. Koordinira rad sa susjednim
radarskim centrima (Varaždin, Trema, Bilogora, Stru­žec).

3.2.
Odjeljak, radarski centar Varaždin

Odjeljak
radarski centar Varaždin obavlja radarska mjerenja, te tijekom razvoja tučonosnih
oblaka, prema utvrđenim metodama i kriterijima, sredstvima veze koordinira
provođenje obrane od tuče; obavlja nadzor lansirnih i generatorskih postaja,
prikuplja tehnološke i meteorološke podatke, izrađuje i dostavlja izvješća,
brine o čuvanju skladišta sredstava za provođenje obrane od tuče, te obavlja
meteorološka motrenja.

3.3.
Odjeljak, radarski centar Trema

Odjeljak
radarski centar Trema obavlja radarska mjerenja, te tijekom razvoja tučonosnih
oblaka, prema utvrđenim metodama i kriterijima, sredstvima veze koordinira
provođenje obrane od tuče, obavlja nadzor lansirnih i generatorskih postaja,
prikuplja tehnološke i meteorološke podatke, izrađuje i dostavlja izvješća, te
obavlja meteorološka motrenja.

3.4.
Pododsjek, regionalni radarski centar Bilogora

Pododsjek
regionalni radarski centar Bilogora operativno radarski nadzire vrijeme,
sudjeluje u pripremi za davanje upozorenja o opasnim vremenskim pojavama,
obavlja radarska mje­renja, te tijekom razvoja tučonosnih oblaka, prema utvrđenim
metodama i kriterijima, sredstvima veze koordinira provođenje obrane od tuče,
obavlja nadzor lansirnih i generatorskih postaja, prikuplja tehnološke i
meteorološke podatke, izrađuje i dostavlja izvješća, te obavlja poslove glavne
meteorološke postaje. Koordinira rad sa susjednim radarskim centrima
(Puntijarka, Varaždin, Trema, Stružec, Nova Gradiška, Gradište, Osijek).

3.5.
Odjeljak, radarski centar Stružec

Odjeljak
radarski centar Stružec obavlja radarska mjerenja, te tijekom razvoja tučonosnih
oblaka, prema utvrđenim metodama i kriterijima, sredstvima veze koordinira
provođenje obrane od tuče, obavlja nadzor lansirnih i generatorskih postaja,
prikuplja tehnološke i meteorološke podatke, izrađuje i dostavlja izvješća, te
obavlja meteorološka motrenja.

3.6.
Odjeljak, radarski centar Nova Gradiška

Odjeljak
radarski centar Nova Gradiška obavlja radarska mjerenja, te tijekom razvoja tučonosnih
oblaka, prema utvrđenim metodama i kriterijima, sredstvima veze koordinira provođenje
obrane od tuče, obavlja nadzor lansirnih i generatorskih postaja, prikuplja
tehnološke i meteorološke podatke, izrađuje i dostavlja izvješća, te obavlja
meteorološka motrenja.

3.7.
Odjeljak, radarski centar Gradište

Odjeljak
radarski centar Gradište obavlja radarska mjerenja, te tijekom razvoja tučonosnih
oblaka, prema utvrđenim metodama i kriterijima, sredstvima veze koordinira
provođenje obrane od tuče, obavlja nadzor lansirnih i generatorskih postaja,
prikuplja tehnološke i meteorološke podatke, izrađuje i dostavlja izvješća, te
obavlja poslove glavne meteorološke postaje.

3.8.
Pododsjek, regionalni radarski centar Osijek

Pododsjek
regionalni radarski centar Osijek operativno radarski nadzire vrijeme,
sudjeluje u pripremi za davanje upozorenja o opasnim vremenskim pojavama,
obavlja radarska mje­renja, te tijekom razvoja tučonosnih oblaka, prema utvrđenim
metodama i kriterijima, sredstvima veze koordinira provođenje obrane od tuče,
obavlja nadzor lansirnih i generatorskih postaja, prikuplja tehnološke i
meteorološke podatke, izrađuje i dostavlja izvješća, brine o čuvanju skladišta
sredstava za provođenje obrane od tuče, te obavlja poslove glavne meteorološke
postaje. Koordinira rad sa susjednim radarskim centrima (Bilogora, Nova Gradiška,
Gradište).

B.
Službe u sastavu Zavoda:

1.
SLUŽBA OPĆE METEOROLOGIJE

Članak
8.

Služba
opće meteorologije obavlja stručne i tehničke poslove koji se odnose na
osiguravanje provođenja meteoroloških motrenja te kakvoću podataka tih
motrenja; planira, uspostavlja, održava i usklađuje metode rada te nadzire rad
mreže meteoro­loških postaja; prikuplja, kontrolira, obrađuje i pohranjuje me­teoro­loške
podatke, stvarajući baze podataka; priprema operativne klimatološke podloge za
opće potrebe i praćenje klime; izrađuje naputke za rad, meteorološke biltene,
godišnjake, klimatografije i klimatske atlase, obavijesti, analize i studije.
Služba opće meteorologije koordinira svoj rad s ostalim službama i samostalnim
odjelima.

Za
obavljanje poslova Službe ustrojavaju se sljedeći odjeli:

1.1.
Odjel meteoroloških motrenja

Odjel
meteoroloških motrenja planira, uspostavlja, održava i skrbi meteorološke,
agrometeorološke i posebne postaje; obavlja nadzor i prati kakvoću njihova rada
u skladu s preporukama i zahtjevima Svjetske meteorološke organizacije i
nacionalnog zakonodavstva s područja normizacije i mjeriteljstva; prati pro­mjene
ključeva i sastavlja meteorološke izvještaje za među­narodnu razmjenu, te izrađuje
naputke za rad.

Za
obavljanje poslova Odjela ustrojavaju se sljedeći odsjeci:

1.1.1.
Odsjek mreže meteoroloških postaja

Odsjek
mreže meteoroloških postaja uspostavlja, održava i snabdijeva sve vrste
meteoroloških, agrometeoroloških i posebnih postaja, obavlja nadzor i prati
kakvoću rada. Motrenja se obavljaju na meteorološkim aerološkim opservatorijima
(MAO), meteorološkim opservatorijima (MO), glavnim meteorološkim postajama
(GMP), glavnim agrometeorološkim postajama (GAP), običnim meteorološkim
postajama (OMP) te kišomjernim postajama (KP).

U
skladu s pravilnicima o programima rada pododsjeci: me­te­orološko (aerološki)
opservatoriji, glavne meteorološke i agro­meteorološke postaje provode
meteorološka, agrometeoro­loška i posebna motrenja, izrađuju izvještaje i
dostavljaju ih u Zavod. Aerološke postaje provode pilotbalonska i/ili
radiosondažna mjerenja. Odgovarajuće izvještaje izrađuju i dostavljaju obične i
kišomjerne postaje.

Za
obavljanje poslova Odsjeka ustrojavaju se sljedeći podod­sjeci i odjeljci:

1.1.1.1.
Pododsjek MAO Zagreb – Maksimir

1.1.1.2.
Odjeljak MO Gospić

1.1.1.3.
Odjeljak MO Slavonski Brod

1.1.1.4.
Odjeljak MO Zagreb – Grič

1.1.1.5.
Odjeljak MO Zavižan

1.1.1.6.
Odjeljak GMP Bjelovar

1.1.1.7.
Odjeljak GMP Daruvar

1.1.1.8. Odjeljak GMP Karlovac

1.1.1.9. Odjeljak GMP Krapina

1.1.1.10. Odjeljak GMP Ogulin

1.1.1.11. Odjeljak GMP Parg

1.1.1.12. Odjeljak GMP Pazin

1.1.1.13. Odjeljak GMP Sisak

1.1.1.14. Odjeljak GMP Varaždin

1.1.1.15. Odjeljak GAP Križevci

1.1.1.16. Pododsjek MO Split – Marjan

1.1.1.17. Odjeljak MAO Zadar

1.1.1.18. Odjeljak MO Dubrovnik – Gorica

1.1.1.19. Odjeljak MO Rijeka

1.1.1.20. Odjeljak GMP Hvar

1.1.1.21. Odjeljak GMP Komiža

1.1.1.22. Odjeljak GMP Knin

1.1.1.23. Odjeljak GMP Lastovo

1.1.1.24. Odjeljak GMP Mali Lošinj

1.1.1.25. Odjeljak GMP Ploče

1.1.1.26. Odjeljak GMP Rab

1.1.1.27. Odjeljak GMP Senj

1.1.1.28. Odjeljak GMP Šibenik

1.1.1.29.
Odjeljak GAP Makarska.

1.1.2.
Odsjek automatskih i posebnih mjerenja

Odsjek
automatskih i posebnih mjerenja planira i koordinira uspostavu i održavanje
automatskih mjernih sustava, prikuplja podatke i nadzire ispravnost rada
automatskih mjernih sustava; razrađuje i koordinira metodologiju posebnih
mjerenja; prati i primjenjuje svjetska dostignuća na području meteorološke
mjerne tehnike; obavlja kontrolu podataka, te analizira rezultate usporednog
mjerenja automatskim i konvencionalnim instrumentima. Odsjek sudjeluje u
razvoju daljinskih metoda mjerenja (wind-profiler, radar, satelit itd.).

1.2.
Odjel obrade i kontrole podataka i klimatskih podloga

Odjel
obrade i kontrole podataka i klimatskih podloga prikuplja, priprema,
kontrolira, obrađuje i (po potrebi) unosi u računalo podatke prizemnih i
visinskih meteoroloških postaja, te agro­meteoroloških postaja, stvarajući
meteorološke i agrometeoro­loške baze podataka; obavlja pohranu meteorološke i
agrome­teorološke dokumentacije i podataka; prati promjene ključeva i prosljeđuje
podatke u međunarodnu razmjenu; nadzire kakvoću prijemnih i otpremnih podataka;
izrađuje operativne klimatološke podloge za opće potrebe i praćenje klime;
sudjeluje u izradi naputaka i izvješća o radu postaja; izrađuje obavijesti,
analize i studije, te biltene, godišnjake, klimatografije i klimatske atlase. U
okviru odjela ispituje se homogenost sekularnih vremenskih nizova podataka,
operativno prate i analiziraju klimatska kolebanja (anomalije) te sudjeluje u
interpretaciji globalnih i regionalnih klimat­skih prognoza i scenarija.

2.
SLUŽBA PRIMIJENJENE METEOROLOGIJE

Članak
9.

Služba primijenjene meteorologije obavlja stručne i
tehničke poslove koji se odnose na organizaciju i provođenje operativnih
poslova iz područja vremenske analize i prognoze, te na izradu i izdavanje općih
i posebnih proizvoda i usluga o vremenskim stanjima raznim korisnicima; izrađuje
i provodi planove i programe za praćenje, primjenu i razvoj novih metoda i
dostignuća u područjima iz svoje nadležnosti; izdaje meteorološke biltene,
obavijesti, analize i studije; usklađuje i normira metode i postupke meteorološkog
radarskog nadziranja za sudjelovanje u davanju upozorenja o opasnim vremenskim
pojavama u suradnji s Odjelom obrane od tuče. Svoj rad koordinira s ostalim službama
i samostalnim odjelima.

Za obavljanje poslova Službe ustrojavaju se sljedeći
odjeli:

2.1.
Odjel vremenske analize i prognoze

Odjel vremenske analize i prognoze organizira i
provodi ope­­rativno praćenje, analizu i prognozu vremenskih stanja na području
Republike Hrvatske i Europe, te izrađuje i izdaje opća i posebna vremenska
izvješća, upozorenja i prognoze različitih vrsta i namjena raznim korisnicima,
obavlja pohranu meteorološke dokumentacije i podataka, prati nova dostignuća,
te razvija i primjenjuje nove metode u poslovima iz svoje nadležnosti.

Za obavljanje poslova Odjela ustrojavaju se sljedeći
odsjeci:

2.1.1.
Odsjek vremenske prognoze

Odsjek vremenske prognoze operativno prati, analizira
i prognozira vremenska stanja na području Republike Hrvatske i Europe, izrađuje
i izdaje opće i posebne vremenske prognoze i izvješća različitih vrsta i
namjena, te upozorenja o izvanrednim i opasnim vremenskim stanjima, prikuplja,
kontrolira i obrađuje podatke iz svoje nadležnosti, nadzire kakvoću prijemnih i
otpremnih podataka, sudjeluje u pripremi i izradi sinoptičkih studija i
elaborata općih i posebnih namjena.

2.1.2.
Odsjek obrade daljinskih mjerenja i analitičkih podloga

Odsjek obrade daljinskih mjerenja i analitičkih
podloga raz­vija i primjenjuje metode analize i tumačenja podataka meteoro­loških
satelita, radarskih praćenja i mjerenja oblačnih sustava i oborina, te metode
kontrole i baze za daljinske podatke (satelitske, radarske, sodarske, broja
električnih pražnjenja i dr.), izrađuje programe za tehničko i operativno
izdavanje upozorenja.

Nadalje, Odsjek razvija i primjenjuje metode analize
prognoze i tumačenja meteoroloških podataka i karata, razvija programe za tehničko
i operativno izdavanje upozorenja, prati dostignuća, razvija i primjenjuje nove
metode i objektivne podloge za analizu i postprocesnu obradu podataka prognostičkih
modela, njihovo tumačenje i ocjenu.

2.2.
Odjel pomorske meteorologije – područna jedinica Split

Odjel
pomorske meteorologije – područna jedinica Split pri­kuplja, priprema,
kontrolira i obrađuje podatke meteoroloških motrenja na moru, osobito Jadranu,
operativno prati, analizira i prognozira stanje mora i vremenska stanja na moru
i priobalju, te na cijelom Jadranu i u Sredozemlju, izdaje vremenske prognoze i
upozorenja o izvanrednim i opasnim vremenskim stanjima na moru i priobalju,
obavlja pohranu meteorološke dokumentacije i podataka, sudjeluje u razmjeni
izvješća na domaćoj i među­narod­noj razini. Obavlja opće i pomoćne poslove za
potrebe Odjela.

Za
obavljanje poslova Odjela ustrojavaju se sljedeći odsjeci i pododsjek:

2.2.1.
Odsjek pomorskih meteoroloških motrenja i klimatologije

Odsjek
pomorskih meteoroloških motrenja i klimatologije prikuplja, kontrolira, obrađuje
i pohranjuje pomorske meteorolo­ške podatke s mora, obale i priobalja, te
podatke s brodova i svjetionika, napose vodi brigu o brodskim meteorološkim
dnevnicima, izrađuje studije, elaborate, izvještaje i potvrde o vremenu, izvješća
o radu postaja te odgovarajuće pomorsko meteorološke naputke, priručnike i
drugo, nadzire kakvoću prijemnih i otpremnih podataka.

2.2.2.
Odsjek pomorsko vremenske prognoze

Odsjek
pomorsko vremenske prognoze operativno prati, analizira i prognozira vremenska
stanja na cijelom Jadranu i u priobalju, te u Sredozemlju, izdaje vremenske
prognoze i upozorenja o izvanrednim i opasnim vremenskim stanjima, izrađuje opće
prognoze i prognoze za osiguranje pomorskog prometa i ostalih gospodarskih
djelatnosti, izdaje vremenska izvješća i biltene na stranim jezicima, izrađuje
i izdaje posebne prognoze za osiguranje pomorskog prometa i ostalih
gospodarskih djelatnosti na sjevernom Jadranu, te prikuplja brodske meteorološke
podatke, organizira i provodi prikupljanje meteoroloških i oceanoloških
podataka putem sustava veza za svoje područje odgovornosti, prikuplja i unosi
meteorološke podatke Europe i Jadrana u vremenske karte.

Za obavljanje poslova Odsjeka predviđaju se
samostalni iz­vrši­telji u Ispostavi Rijeka.

2.2.3.
Pododsjek općih i pomoćnih poslova

Pododsjek
općih i pomoćnih poslova obavlja administrativne poslove, poslove knjižnice,
poslove prevođenja, poslove zaštite na radu Zavoda, te skrbi o održavanju
higijene radnog prostora.

3.
SLUŽBA METEOROLOŠKIH ISTRAŽIVANJA
I RAZVOJA

Članak
10.

Služba
meteoroloških istraživanja i razvoja obavlja stručne i tehničke poslove koji se
odnose na organizaciju, koordinaciju i provođenje poslova istraživanja i
razvoja iz područja meteorologije i hidrologije, prati, istražuje, razvija i
primjenjuje metode opće i primijenjene meteorologije za potrebe ostalih službi
i odjela Zavoda i gospodarstva, izrađuje ekspertize, studije, elaborate i
izdaje meteorološke obavijesti, radi na razvoju novih produkata i njihove
operativne primjene za korisnike. Služba meteoroloških istraživanja i razvoja
koordinira svoj rad s ostalim službama i samostalnim odjelima.

Za
obavljanje poslova Službe ustrojavaju se sljedeći odjeli:

3.1.
Odjel istraživanja i modeliranja atmosferskih procesa

Odjel
istraživanja i modeliranja atmosferskih procesa istra­žuje atmosferske procese
mjesnih i srednjih razmjera, primjenjuje postojeće i razvija nove metode
vremenskih analiza i prognoza, razvija i primjenjuje numeričke modele za
analizu i prognozu atmosferskih procesa mjesnih i srednjih razmjera na području
klimatologije, agrometeorologije, tehničke meteorologije, umjetnog djelovanja
na vrijeme, zaštite okoliša i drugog, npr. u primjeni u elektro, vodnom i
prometnom sustavu te drugim granama gospodarstva, te sudjeluje u izradi studija
i elaborata.

Za
obavljanje poslova Odjela ustrojavaju se sljedeći odsjeci:

3.1.1.
Odsjek numeričkog modeliranja

Odsjek
numeričkog modeliranja prati i provodi istraživanja i modeliranja atmosferskih
procesa mjesnih i srednjih razmjera, primjenjuje postojeće i razvija nove
metode i modele za numeričko modeliranje vremenskih stanja za potrebe opće i
primijenjene meteorologije; ocjenjuje i poboljšava rezultate modeliranja
koristeći rezultate posebnih mjerenja; prati, razvija i predlaže za primjenu
metode i postupke djelovanja na vrijeme; izrađuje, organizira i provodi
programe istraživanja i razvoja na području obrane od tuče, umjetnog poticanja
oborina, rasprši­vanja magle i drugog, te sudjeluje u izradi studija i
elaborata.

3.1.2.
Odsjek istraživanja kakvoće zraka

Odsjek
istraživanja kakvoće zraka uspostavlja i vodi sustav za istraživanje i numeričko
modeliranje promjena kemijskog i fi­zič­kog stanja atmosfere, a u svrhu praćenja,
sprječavanja i ublažavanja negativnih posljedica daljinskog prijenosa kiselih i
otrovnih onečišćenja, oslobađanja kemijskih spojeva i radioaktivnih čestica
koji utječu na svojstva atmosfere, uništavanje ozonskog omotača i narušavanje
atmosferskog sustava u cijelosti; istražuje, primjenjuje postojeće i izrađuje
nove metode analiza i prognoza onečišćenja atmosfere u ovisnosti o meteorološkim
uvjetima; izrađuje naputke i izvještaje, te sudjeluje u izradi elaborata i
studija; razrađuje metodologiju posebnih mjerenja.

3.2.
Odjel klimatoloških istraživanja i primijenjene klimatologije

Odjel
klimatoloških istraživanja i primijenjene klimatologije provodi istraživanja iz
područja dinamičke i statističke klimatologije radi tumačenja klimatskog
sustava u Hrvatskoj i njegovih prostorno-vremenskih obilježja u odnosu na
europske i svjetske prilike; istražuje klimu i klimatske promjene; primjenjuje,
razvija i tumači klimatske modele i klimatske scenarije; izdaje klimatske
prikaze i sudjeluje u izradi klimatskih atlasa; istražuje utjecaj vremenskih i
klimatskih prilika na zdravlje ljudi; razvija i primje­njuje nove metode
biometeoroloških prognoza, te rezultate istraživanja primjenjuje pri izradi
studija i elaborata s meteorološ­kim podlogama za potrebe gospodarstva.

Za
obavljanje poslova Odjela ustrojavaju se sljedeći odsjeci:

3.2.1.
Odsjek klimatologije i biometeorologije

Odsjek klimatologije i biometeorologije istražuje
klimatologiju vremenskih stanja na području Hrvatske i u svijetu; izdaje
posebna izvješća i prikaze o vremenu i klimi na zahtjev korisnika; proučava
utjecaj vremena i klime na čovjeka, te prati postojeće i razvija nove metode
biometeoroloških prognoza; sudjeluje u izradi klimatskih prikaza i atlasa, te u
izradi studija i elaborata; tumači klimatske promjene; sudjeluje u razvoju i
primjeni klimatskih modela, prognoza i scenarija temeljenih na međudjelovanju
komponenata klimatskog sustava: atmosfere, hidrosfere, litosfere, kriosfere i
biosfere; istražuje klimatske uvjete za rast i uzgoj biljnih i životinjskih
zajednica na području Hrvatske; sudjeluje u izradi klimatoloških godišnjaka,
klimatskih atlasa, elaborata i studija.

3.2.2.
Odsjek agrometeorologije i primijenjene klimatologije

Odsjek agrometeorologije i primijenjene klimatologije
izra­đuje operativna agrometeorološka izvješća, biltene, agrometeoro­loške godišnjake
i atlase, analize, studije i elaborate; razvija i primjenjuje metode utjecaja
vremena i klime na poljoprivrednu proizvodnju; sudjeluje u izradi agrometeoroloških
modela; daje upozorenja i prognoze za razvoj i zaštitu bilja od vremenskih čimbenika
i nametnika; izrađuje, organizira i provodi programe istraživanja na području šumske
meteorologije; proučava veze meteoroloških i bioloških parametara u svezi
nastanka i širenja šumskih požara, te sudjeluje u izradi upozorenja i prognoza
opasnosti od požara na otvorenom prostoru; rezultate razvojnih istraživanja
primjenjuje pri izradi studija i elaborata s meteoro­loškim podlogama za
potrebe prostornog planiranja, urbanizma, graditeljstva, arhitekture, prometa,
energetike, vodnog gospodarstva, sudova, osiguravajućih društava i drugih
gospodarskih subjekata; izrađuje i izdaje potvrde te kraće prikaze o vremenu za
potrebe korisnika; sudjeluje u pripremi i izradi vremenskih studija i elaborata
općih i posebnih namjena.

4.
SLUŽBA HIDROLOGIJE

Članak
11.

Služba
hidrologije obavlja stručne i tehničke poslove provo­đenja motrenja na površinskim
i podzemnim vodama, te utvrđuje režim i obračun voda, izrađuje hidrološke
prognoze, elaborate i studije za potrebe korištenja i očuvanja vodnih resursa;
provodi hidrološka istraživanja i razvoj; sudjeluje u međunarodnoj suradnji.
Služba hidrologije koordinira svoj rad s ostalim službama i samostalnim
odjelima.

Za
obavljanje poslova Službe ustrojavaju se sljedeći odjeli:

4.1.
Odjel hidroloških motrenja

Odjel
hidroloških motrenja uspostavlja i održava mreže hidroloških postaja na površinskim
i podzemnim vodama; organizira motrenja i prikupljanje podataka iz mreže
postaja; provodi posebna hidrološka mjerenja; vrši kontrolu i obradu podataka,
te ih pohranjuje; izrađuje hidrološke prognoze, studije, elaborate, prikaze i
hidrološke biltene.

Za
obavljanje poslova Odjela ustrojavaju se sljedeći odsjeci:

4.1.1.
Odsjek motrenja površinskih voda

Odsjek
motrenja površinskih voda uspostavlja i održava mreže hidroloških postaja,
provodi redovna i posebna motrenja, te prikuplja, kontrolira, obrađuje i
pohranjuje hidrološke podatke; operativno prati, analizira i prognozira hidrološka
stanja na području Republike Hrvatske; organizira i provodi uzorkovanje i
mjerenje nanosa, te kontrolu i obradu podataka; organizira i provodi
uzorkovanje i mjerenje nanosa, laboratorijsku obradu uzoraka s terena, izradu
elaborata i pohranjivanje podataka.

Za
obavljanje poslova Odsjeka predviđaju se samostalni izvršitelji u ispostavama
Bilogora, Osijek i Split.

4.1.2.
Odsjek motrenja podzemnih voda

Odsjek
motrenja podzemnih voda uspostavlja i održava mre­žu postaja za mjerenje razina
podzemnih voda, provodi redovna i posebna motrenja, te prikuplja, kontrolira,
obrađuje i pohranjuje podatke, vrši kartiranje izvora i drugih hidrogeoloških
objekata, utvrđuje podzemne vodne veze i obračune, izvodi složene hidrogeološke
terenske radove; operativno prati, analizira i prognozira stanja podzemnih voda
na području Republike Hr­vat­ske; obrađuje podatke razina podzemnih voda, vrši
kartiranje izvora i drugih hidrogeoloških objekata, utvrđuje podzemne vodne
veze, izrađuje katastar, studije, elaborate i vodne obračune.

4.2.
Odjel studija i prognoza

Odjel
studija i prognoza organizira obradu hidroloških podataka, izradu studija,
prognostičkih modela, elaborata, prikaza i hidroloških biltena, utvrđuje
promjene režima tečenja površinskih voda te njihov obračun; provodi hidrološka
istraživanja i razvoj.

5.
SLUŽBA INFORMATIKE I TEHNIKE

Članak
12.

Služba
informatike i tehnike obavlja stručne, tehničke i pomoćne poslove Zavoda koji
se odnose na provođenje, oblikovanje, uspostavu, održavanje, osiguravanje i
razvijanje računalne, telekomunikacijske i funkcionalne komunikacijske sustave
i resurse Zavoda, te pruža sustavnu i primijenjenu programsku podršku ostalim
odjelima Zavoda; uspostavlja i održava tehničku infrastrukturu i objekte
Zavoda, organizira rad internog kafića i poslove čišćenja, organizira rad
meteorološkog i kemijskog laboratorija, te njihov rad u odnosu na druge
organizacijske jedinice. Služba informatike i tehnike koordinira svoj rad s
ostalim službama i samostalnim odjelima.

Za
obavljanje poslova Službe ustrojavaju se sljedeći odjeli:

5.1.
Odjel informatike

Odjel
informatike organizira i provodi sustavnu potporu korisnicima meteorološkog i
hidrološkog informacijskog sustava, provodi nadzor i održavanje sustava, te operativno
administrira ras­po­djelu resursa; radi na razvoju i uvođenju novih
informacijskih alata i produkata.

Za
obavljanje poslova Odjela ustrojavaju se sljedeći odsjeci:

5.1.1.
Odsjek meteoroloških baza i programske podrške

Odsjek
meteoroloških baza i programske podrške planira, organizira, razvija i
administrira meteorološke baze podataka, te koordinira raspodjelu i korištenje
odgovarajućih resursa; uvodi i razvija nove programske alate, te prati
literaturu i licence; administrira i pohranjuje meteorološki informacijski
sustav; prati prihvat i raspodjelu meteoroloških podataka, radi sigurnosne
kopije, pohranjuje podatke te uslužuje korisnike Zavoda; nadzire pravodobnost i
popunjenost prijemnih i otpremnih podataka.

5.1.2.
Odsjek hidroloških baza i programske podrške

Odsjek
hidroloških baza i programske podrške planira, organizira, razvija i
administrira hidrološke baze podataka, te koordinira raspodjelu i korištenje
odgovarajućih resursa; administrira i pohranjuje hidrološki informacijski
sustav; nadzire kakvoću pri­jemnih i otpremnih podataka.

5.1.3.
Odsjek računalnog sustava i veza

Odsjek
računalnog sustava i veza organizira i provodi sustavsku potporu korisnicima
informacijskog sustava, provodi nadzor i održavanje sustava, te operativno
administrira raspodjelu resursa; planira, organizira i nadzire uspostavu i
razvoj računalnih mreža u Zavodu; operativno prati korištenje i ispravnost raču­nalnih
i telekomunikacijskih resursa i poduzima odgovara­juće mjere u slučajevima
neispravnosti; izrađuje sigurnosne kopije sistemskih i korisničkih datoteka.

Za
obavljanje poslova Odsjeka predviđa se samostalni izvrši­telj u ispostavi
Split.

5.2.
Odjel tehnike i pomoćnih poslova

Odjel
tehnike uspostavlja i održava tehničku infrastrukturu Zavoda; izvodi i održava
instalacije; jake i slabe struje, plina, vodovoda i kanalizacije te održava
objekte Zavoda; ugovara i vrši nadzor nad radovima na investicijskom i tekućem
održavanju opreme i objekata; organizira rad internog kafića i obavlja poslove čišćenja
te organizira rad meteorološkog i kemijskog laboratorija, posebno njihov rad u
odnosu na druge organizacijske jedinice.

Za
obavljanje poslova Odjela ustrojavaju se sljedeći odsjeci i pododsjeci:

5.2.1.
Pododsjek radara

Pododsjek
radara organizira i provodi održavanje meteoro­loških radara te pripadajućih
instalacija i uređaja za napajanje.

5.2.2.
Pododsjek tehnike i pomoćnih poslova

Pododsjek
tehnike i pomoćnih poslova organizira i obavlja održavanje elektronskih uređaja
i opreme, meteoroloških radij­skih sustava, te svih objekata, inventara,
opreme, vozila i instalacija Zavoda, skrbi o urednom funkcioniranju internog
kafića i održavanju higijene radnog prostora.

Za
obavljanje poslova Pododsjeka ustrojavaju se sljedeći od­jeljci:

5.2.2.1.
Odjeljak tehnike

Odjeljak tehnike organizira i obavlja održavanje
elektronskih uređaja i opreme, meteoroloških radijskih sustava, te svih
objekata, inventara, opreme i instalacija Zavoda.

5.2.2.2. Odjeljak vozila

Odjeljak vozila organizira i obavlja održavanje
vozila i elektroagregata Zavoda. Provodi nadzor nad korištenjem voznog parka i
obavlja registracije vozila.

5.2.2.3. Odjeljak pomoćnih poslova

Odjeljak pomoćnih poslova organizira i obavlja rad
internog ka­fića te poslove održavanja čistoće Zavoda.

5.2.3.
Odsjek meteorološkog laboratorija

Odsjek
meteorološkog laboratorija obavlja umjeravanje meteoroloških mjernih sustava i
instrumenata. Sudjeluje u uspostavi i održavanju automatskih mjernih sustava i
instrumenata. U skladu s preporukama Svjetske meteorološke organizacije i
nacionalnog zakonodavstva na području normizacije i mjeriteljstva, Odsjek
meteorološkog laboratorija ima i funkciju i status mjeriteljskog laboratorija.

5.2.4.
Odsjek kemijskog laboratorija

Odsjek kemijskog laboratorija organizira, prikuplja,
te analizira uzorke zraka i oborine na kemijski sastav, nadzire kakvoću
podataka i mjerenja, unosi podatke u računalo, razvija analitičke metode i
postupke, istražuje kemijske procese u atmosferi – kiselo taloženje i dr., izrađuje
izvješća za državne institucije, sudjeluje u pripremi podataka za međunarodnu
razmjenu. Odsjek je ovlašteni laboratorij za ispitivanje kakvoće voda.

IV.
UPRAVLJANJE UNUTARNJIM USTROJSTVENIM JEDINICAMA ZAVODA

Članak 13.

Ravnatelj predstavlja Zavod i upravlja njegovim radom.

Zamjenik ravnatelja zamjenjuje ravnatelja u slučaju
njegove spriječenosti, te obavlja i sve druge poslove koje mu povjeri
ravnatelj.

Pomoćnici ravnatelja upravljaju radom službi, te
obavljaju i druge poslove koje im povjeri ravnatelj.

Radom Kabineta upravlja tajnik Kabineta.

Ostalim ustrojstvenim jedinicama upravljaju čelnici
utvrđeni Uredbom o načelima za unutarnje ustrojstvo tijela državne uprave.

Članak
14.

Zamjenik
ravnatelja je za svoj rad odgovoran ravnatelju i Vladi Republike Hrvatske.

Pomoćnici
ravnatelja i tajnik Kabineta su za svoj rad odgovorni ravnatelju.

Čelnici
unutarnjih ustrojstvenih jedinica odgovorni su za svoj rad ravnatelju, nadležnom
pomoćniku ravnatelja i čelnicima unutarnjih ustrojstvenih jedinica u čijem se
sastavu nalaze.

V.
SLUŽBENICI I NAMJEŠTENICI ZAVODA

Članak
15.

Poslove
iz djelokruga Zavoda zavisno o vrsti, složenosti, stručnoj spremi i drugim
uvjetima obavljaju državni službenici i namještenici raspoređeni na radna
mjesta, u skladu sa zakonom.

Okvirni
broj državnih službenika i namještenika potrebnih za obavljanje poslova iz
djelokruga Zavoda prikazan je u tablici koja je sastavni dio ove Uredbe, a koja
se ne objavljuje se u »Narodnim novinama«.

VI.
PRIJELAZNE I ZAVRŠNE ODREDBE

Članak 16.

Pitanja od značenja za rad Zavoda koja nisu uređena
zakonom, Uredbom o načelima za unutarnje ustrojstvo tijela državne uprave i
ovom Uredbom, uredit će se Pravilnikom o unutarnjem redu Zavoda.

Pravilnikom iz stavka 1. ovog članka utvrdit će se
broj potrebnih državnih službenika i namještenika s naznakom njihovih osnovnih
poslova i zadataka, stručnih uvjeta potrebnih za njihovo obavljanje, njihove
ovlasti i odgovornosti, te druga pitanja od značenja za rad Zavoda.

Ravnatelj Zavoda će u roku od 60 dana od dana
stupanja na snagu ove Uredbe donijeti Pravilnik o unutarnjem redu Zavoda, uz
prethodnu suglasnost Središnjeg državnog ureda za upravu.

Ravnatelj Zavoda donijet će temeljem Pravilnika o
unutarnjem redu rješenja o rasporedu državnih službenika i namješte­nika u roku
30 dana od njegovog donošenja.

Članak 17.

Danom stupanja na snagu ove Uredbe prestaje važiti
Uredba o unutarnjem ustrojstvu Državnog hidrometeorološkog zavoda (»Narodne
novine«, broj 70/2001).

Članak 18.

Ova Uredba stupa na snagu danom objave u »Narodnim no­vi­nama«.

Klasa: 023-03/04-01/29
Urbroj: 5030108-04-1
Zagreb, 29. travnja 2004.

Predsjednik
**dr. sc.** **Ivo Sanader**, v. r.

Uredba, NN 57/2004-1267